**Nebojša Hartman** (Bihać, Bosna i Hercegovina, SFRJ, 15. marta 1985.), bolje poznat kao **Hartmann**, srpski je reper, i osnivač nezavisnih hip-hop lejbela Belo Muzik i Disiz56.

Biografija
----------

Pravim imenom Nebojša Hartman, rođen je u Bihaću u Bosni i Hercegovini BIH. Za vreme rata koji je početkom devedesetih tresao ovo područje doselio se u Srbiju. 1994. se doselio na Novi Beograd sa roditeljima i od tada je u Beogradu. Dugo godina se bavio sportom da bi istim prestao da se bavi posle niza teških povreda 2001. godine. Ime "Hartmann" nastalo je sklapanjem prezimena i prvog slova njegovog imena i tako ostaje do danas.

### Savska Mafija

Još 2002. godine dolazi do osnivanja grupe Savska Mafija koja je 2 godine kasnije potpisala ugovor sa najvećom rep izdavačkom kućom tog vremena Bassivity Music. Situacija u zemlji i sam podatak da se mnogo toga promenilo u izdavaštvu dolaskom nekih novih zakona na snagu dovelo je do toga da album koji je trebalo da izadje za Bassivity Music nikad nije izasšao na svetlost dana kao i mnoga izdanja iz tog vremena. Ono što je sigurno je da bi muzička scena izgledala mnogo drugačije da se nisu dogodile određene promene i da nije došlo do raspada kompletnog muzičkog sistema kakav je do tada postojao, a bilo je to 2006. godine.

### Solo karijera

Ubrzo zatim, 2007. godine, Hartmann izdaje album za izdavačku kuću Take It Or Leave It pod nazivom Moj Kraj. Ovaj album je značajan za srpski rep zbog toga što je bio i prvi gangsta rap album koji je izašao na ovim prostorima. Bez cenzure i dlake na jeziku ovaj album odiše čistom snagom i energijom jednog nezadovoljnog mladog čoveka koji odbija da se pomiri sa time da živi u zemlji među šljivama, negde u 17. veku. Malo je reći da je album izazvao burne reakcije kod domaće rep publike, neke pozitivne, neke negativne ali u svakom slučaju otvorio je vrata jednom mladom muzičaru u surovi svet "alternativne estrade".

Već tada internet izdavaštvo i internet izdanja preuzimaju primat u načinu na koji se muzika objavljuje i promoviše što je otvorilo vrata za jedan ogroman talas izvođača koji se spremao da preuzme sve u svoje ruke. Nije više bilo bitno da li imaš ugovor sa izdavačkom kućom, da li si kvalitetan ili bilo šta što ima veze sa profesionalnošću, jednostavno album je sada mogao da ima svako.

Godine 2010. Hartmann izbacuje svoj drugi album pod nazivom B.E.T.O.N.2010 u saradnji sa jednim od najvećih rep producenata u Srbiji S-Kickom. Album odmah postiže neverovatno dobar odjek ne samo u Srbiji nego na celom Balkanu, pa Hartmann te godine obilazi na mini turneji sa reperom Denirom Srbiju, Hrvatsku i Makedoniju, gde pronosi dobru atmosferu na svaku binu koju nagazi.

### Belo Muzik (Internet muzika)

Narednih par godina, poučen iskustvom izdavanja cd-a, i internet preuzimanja odlučuje se za potez koji će obeležiti njegovu karijeru do samog kraja iste. Sledeća dva albuma izdaje za sopstvenu, novootvorenu, nezavisnu, izdavačku kuću Belo Muzik. Prvi od dva albuma koji nose isti naziv Belo Muzik Pt.1 i Pt.2 izlazi 2011 godine i sa tog albuma se izdvajaju pesme kao "Novi početak" sa reperima Sha i Vox i još jedno gostovanje repera Sha u pesmi "Belo". Album je izašao 11.11.2011. godine. Drugi album pod nazivom "Belo Muzik Pt.2" izlazi 21.12.2012. godine i predstavlja nastavak priče o beogradskom reperu i onome kroz šta u tom trenutku prolazi društvo u Srbiji. Iako je to daleko od onog sirovog zvuka sa prvog albuma i opuštenog hip-hopa sa drugog albuma, ova izdanja odišu neverovatnom snagom prenesenom kroz muziku i onim što mnogo ljudi nije prepoznalo u prvi mah, a to je želja za boljim sutra.

### Tako zvuce Velikani

U godinama nakon ovih solo projekata Hartmann je često bio rado viđen gost na dosta domaćih rep izdanja, a tako je i došlo do jednog od najkvalitenijih albuma na ovim prostorima sto se tiče ovog žanra. Album u saradnji sa kolegom Denirom pod nazivom Tako zvuče Velikani. Velikani su nastali kao projekat dvojice obožavalaca domaćeg Hip Hopa iz vremena kada nije bilo bitno koliko si prodao ili imao pregleda na internetu, sa posebnim osvrtom na kraj devedesetih i pocetak dvehiljaditih kada su grupe kao što su Tram 11, El Bahatee i mnogi drugi izbacivali samo klasike koji će se pamtiti u narednim decenijama. Uz veliku podršku i svih tih izvođača album je konačno izašao na svetlost dana 2015 godine, a od pesama koje su se izdvojile treba napomenuti i pesmu Tako zvuče Velikani u saradnji sa legendarnim producentom Kooladeom i Blackout legendom DJ Phat Philliem.

### Disiz 56 (Digitalni lejbel)

Posle ovih izdanja odlučuje se za nešto novo i pokreće digitalni lejbel pod nazivom Disiz 56 koji će da živi do 2017 godine i za nekoliko godina pod tim lejbelom izdaje još dva studijska albuma Beton Pt.2 i Otpisani, i dva mikstejpa pod nazivom Verbalno Nasilje i N.G.R.A. (Novi Genksta Rep Album). Albumi su sami po sebi specifični jer su uvek u prepoznatljivom stilu i muzički i tekstualno, a o samom izvođenju ne treba trošiti previše reči jer je ono uvek na najvišem mogućem nivou. I Beton Pt.2 i Otpisani su naišli na odlicne kritike kod publike ali i od strane Hip Hop zajednice na Balkanu.

Diskografija
------------

### Studijski albumi

* 2004: *Šetalište*
* 2008: *Moj Kraj*

* 2010: *B.E.T.O.N.2010*

* 2011: *Belo Muzik Pt.1*

* 2012: *Belo Muzik Pt.2*

* 2014: *Beton Pt.2*

* 2016: *Otpisani*

### Mixtapeovi

* 2004: *Sive rime u koloru - Mixtape*
* 2008: *Nbgd Mixtape Vol.1 - Unreleased*
* 2009: *Nbgd Mixtape Vol.2*
* 2009: *Nbgd Mixtape Vol.3 - Savska Mafija Preview*
* 2009: *Nbgd Mixtape Vol.4 - Rmx Mixtape*
* 2009: *Nbgd Mixtape Vol.5 - Street Cinema*
* 2009: *Nbgd Mixtape Vol.6 - Šetalište Mixtape*
* 2009: *Nbgd Mixtape Vol.7*
* 2010: *Beton Recycle Bin Mixtape*
* 2010: *Only in Serbia (Single) feat The D.E.M of Maximus Music and Sha*
* 2011: *Fenix Ep*
* 2011: *Bello Mixtape Vol.1*
* 2012: *BM2 Lost Files*
* 2012: *BM2 Demo Files*
* 2013: *Verbalno nasilje*
* 2014: *300 Ratnika Ft. Lukasyno (Single)*
* 2017: *N.G.R.A. Novi Genksta Rep Album*

### Ostali albumi

* 2009: *J-Cook - Pakao*
* 2010: *Balkan Zoo*
* 2010: *Sizzerb - Rane 3*
* 2010: *Filip Filipi - Vavilon*
* 2011: *Virone - Mixtape*
* 2011: *J-Cook - Kodeks 2011*
* 2015: *Deniro feat Hartmann - Tako zvuce Velikani*

Video spotovi
-------------

| Godina | Naziv | Reditelj |
| --- | --- | --- |
| 2008 | "Dal si ili nisi" |  |
| 2009 | "Konza" | B.Borisogljepski |
| 2010 | "Brat ko ja" | N.Hartman |
| 2012 | "Apokalipsa" | N.Hartman |
| 2013 | "Zovi me" | N.Hartman |
| 2015 | "Krs One" | N.Hartman |

Linkovi
-------

* Arhivirano 2021-03-01 na Wayback Machine-u